Голомт банк

**Голомт банк** нь Монгол Улсын ууган арилжааны банкуудын нэг бөгөөд ТОП  банкнуудын нэг юм. 1995 онд үүсгэн байгуулагдсан. 2025 оны байдлаар нийт 2,800 ажилтан, 100 гаруй салбар нэгжтэй, 1 сая гаруй харилцагчтайгаар системийн 21.6 хувийг дангаараа бүрдүүлэн тэргүүлэгч банк болон өргөжжээ.

## Түүх 
Голомт банк нь 1995 оны 3-р сарын 6-ны өдөр 4 хүний бүрэлдэхүүнтэйгээр үүсгэн байгуулагдсан Монголын ууган арилжааны банкуудын нэг юм. Анх 400 сая төгрөгийн дүрмийн сантай байгуулагдаж байсан Голомт банк системийн 21.6 хувийг дангаар бүрдүүлж байна.

* 1999 онд олон улсын төлбөрийн картын системийг Монгол Улсад анхлан нэвтрүүлж, Mastercard Worldwide байгууллагын гишүүн болсноор Голомт нэрийн Mastercard картыг зах зээлд анхлан нэвтрүүлсэн.
* 2000 онд олон улсын VISA International байгууллагын гишүүн болж, Голомт нэрийн VISA картыг зах зээлд анхлан нэвтрүүлсэн.
* 2010 онд эх газрын Хятадаас гадна олон улсын зах зээлд UnionPay юанийн картыг анхлан нэвтрүүлсэн.
* American Express® картыг Монголд хүлээн авах, гаргах эрхтэй цор ганц банк
* 2013 онд ухаалаг гар утсанд суурилсан Монголын хамгийн анхны банк санхүүгийн аппликэйшн СМАРТ БАНК үйлчилгээний 2.0 хувилбарыг нэвтрүүлсэн. 
* 2016 онд American Express® Green Card болон Зэс кредит картыг зах зээлд нэвтрүүлэв.
* 2017 онд SocialPay дижитал хэтэвчийг санал болгосон нь өнөөдөр банк санхүүгийн салбарт хамгийн өргөн хэрэглэгдэж, жил ирэх тусам олон талаар өргөжин, цар хүрээгээ тэлсээр байгаа Монголын финтекийн салбарт тэргүүлэгч аппликэйшний нэг болсон юм.
* 2021 онд өндөр сегментийн харилцагчдад зориулсан “Si” дебит болон кредит картыг зах зээлд шинээр нэвтрүүлсэн.
* 2023 онд SocialPay аппликэйшнийг дахин загварчилж, 3.0 хувилбарыг хэрэглээнд нэвтрүүлсэн.
* 2024 онд олон улсын төлбөр тооцооны шийдэл Apple Pay-г Монголд анхлан нэвтрүүлсэн. 
* 2024 онд олон улсын зах зээлд 400 сая ам.долларын бондыг амжилттай босгож, олон улсын зах зээл дэх хувийн хэвшлийн сүүлийн жилүүдэд тасраад байсан үйл ажиллагааг сэргээсэн.  

### Дижитал банк 
2002 онд Монгол Улсад анхлан нэвтрүүлж байсан Интернэт банкны үйлчилгээ нь тасралтгүй шинэчлэгдэн сайжирч, 2020 онд 5.0 хувилбараа харилцагчдадаа хүргэсэн. Тус шинэчлэлийн хүрээнд банкны дижитал сувгууд болох **Интернэт банк, Смарт банк, SocialPay** үйлчилгээнүүд шинэ шатанд гарсан юм.

* 73% - Нийт харилцагчдын 73% нь банкны үйлчилгээг дижитал сувгуудаар авдаг.
* 97% - Нийт харилцагчийн гүйлгээний 97% нь дижитал сувгаар хийгддэг.

### Байгууллагын банк 
### Жижиг, дунд бизнесийн банк 
Голомт банк нь дотоодод үйл ажиллагаа эрхэлж буй жижиг, дунд бизнес эрхлэгчдийн 26 хувьд бүтээгдэхүүн, үйлчилгээгээ хүргэн ажиллаж байгаа.

* “Women Оwned” тохирлын тэмдэгт 

Бизнес эрхлэгч эмэгтэйчүүдийг дэмжих зорилгоор МҮХАҮТ-тай хамтран гаргасан “Women Owned” тохирлын тэмдэгтийг албан ёсоор 2023 онд олон нийтэд танилцуулж, заах зээлд хэрэглээнд нэвтрүүлсэн. Ингэснээр Голомт банк энэ төрлийн тохирлын тэмдгийг Монгол Улсад гаргаж буй анхны байгууллага болсон. “Women Owned” тохирлын тэмдгийг бараа бүтээгдэхүүн, үйлчилгээндээ байршуулснаар тухайн бизнесийн үйл ажиллагааг эмэгтэй хүн эрхлэн явуулдаг гэдгийг шууд илэрхийлнэ.

### Иргэдийн банк 
Голомт банк харилцагч төвтэй банкны үйлчилгээ буюу хадгаламж, харилцах, дижитал банк, зээл, картын бүтээгдэхүүн, гадаад төлбөр тооцоо, даатгал зэрэг олон төрлийн бүтээгдэхүүн, үйлчилгээг Монгол Улсын өнцөг булан бүрд суугаа нэг сая гаруй харилцагчдаа салбар тооцооны төвүүд болон цахим сувгуудаараа хүргэн ажилладаг.

2024 онд Банкны системд:
* Орон сууцны зээл - 24.3%
* Иргэдийн зээл - 17.7%
* Иргэдийн эх үүсвэр - 17.0%-ийг тус тус бүрдүүллээ. 

## Хувьцаа эзэмшигчид 
2024 онд Голомт банкны хувьцаа эзэмшигчдийн бүрэлдэхүүн:

* Голомт Файнэншил групп ХХК - 77.20%
* Свисс-Мо Инвестмэнт Эй Жи - 5.21%
* Бодь Интернэшнл ХХК - 3.42%
* Голомт Инвестмэнт Лимитэд - 2.57%
* Олон нийт - 11.60%

### ТУЗ-ийн бүрэлдэхүүн 
# ТУЗ-ийн дарга - Хатагтай Ч.Мөнхцэцэг
# ТУЗ-ийн гишүүн - Ноён Ж.Үнэнбат
# ТУЗ-ийн гишүүн - Ноён Д.Мөнхтөр
# ТУЗ-ийн гишүүн - Ноён О.Ганжолоо
# ТУЗ-ийн хараат бус гишүүн - Ноён Жэймс Б.Двайер
# ТУЗ-ийн хараат бус гишүүн - Ноён Александр Пикер
# ТУЗ-ийн хараат бус гишүүн - Ноён В.Ван Свитен Роберт
# ТУЗ-ийн хараат бус гишүүн - Ноён Ханс Холзхакер

## Олон улсын хамтын ажиллагаа 
* Дэлхийн 230 гаруй банк санхүүгийн байгууллагуудтай холбоотой ажилладаг.
* 15 валютаар гадаад төлбөр тооцоог гүйцэтгэдэг.
* Олон улсад нэр хүндтэй 100 гаруй банк санхүүгийн байгууллагуудтай хамтран ажилладаг.

**Гадаад худалдааны санхүүжилт:**

* Импорт & Экспортын аккредитив
* Стандбай аккредитив
* Гадаад баталгаа
* Гадаад инкасс
* Гадаад худалдааны зээл
* ECA 
* Факторингийн үйлчилгээ
Голомт банк 2023 онд Монгол Улсын банкны системийн нийт гадаад төлбөр тооцооны гүйлгээний 32 хувийг дангаар хийж гүйцэтгэсэн тухай SWIFT олон улсын байгууллагын тайланд дурджээ.

### Худалдааны санхүүжилтийн түнш байгууллагууд 
## Шагнал 
* "Монгол Улсын Шилдэг Банк" 2024, 2022, 2021, 2018, 2014,2012, 2011, 2009, 2004 - The Banker /Financial Times/
* "Монгол Улсын Шилдэг Банк" 2023, 2015, 2013, 2012 – Global Finance
* “Монгол Улсын Шилдэг Банк” 2023, 2011 - Euromoney
* “Монгол Улсын Шилдэг SME Банк” 2022, 2021 - Asiamoney
* "Монгол Улсын Шилдэг Дижитал банк" 2024, 2023, 2022, 2021, 2020, 2019, 2015, 2014, 2013, 2012 - Global Finance
* "Монгол Улсын Шилдэг Байгууллагын Банк" 2021 - Global Banking & Finance Review
* "Ажиллахад хамгийн таатай газар" батламж 2025, 2024, 2023, 2022 - Great Place to Work


Ангилал:Монголын банк
Ангилал:1995 онд байгуулагдсан